Source: http://www.dreptonline.ro/legislatie/decizie_modificare_codul_reglementare_continut_audiovizual_cna_50_2009.php
Timestamp: 2019-02-17 07:17:32+00:00
Document Index: 31783172

Matched Legal Cases: ['articolul 99', 'articolul 100', 'articolul 1001', 'articolul 101', 'articolul 101', 'articolul 101', 'articolul 1011']

Avand in vedere dubla calitate a Consiliului National al Audiovizualului, de garant al interesului public si de unica autoritate de reglementare in domeniul programelor audiovizuale, in temeiul art. 3 alin. (1), al art. 10 alin. (3), al art. 17 alin. (1) lit. d) si al art. 39 alin. (2) din Legea audiovizualului nr. 504/2002, cu modificarile si completarile ulterioare,
Decizia Consiliului National al Audiovizualului nr. 187/2006 privind Codul de reglementare a continutului audiovizual, publicata in Monitorul Oficial al Romaniei, Partea I, nr. 338 din 14 aprilie 2006, cu modificarile si completarile ulterioare, se modifica si se completeaza dupa cum urmeaza:
1. La articolul 99, dupa alineatul (1) se introduc doua noi alineate, alineatele (11) si (12), cu urmatorul cuprins:
"(11) Este interzisa solicitarea insistent adresata publicului de a participa la joc sau la concurs ori mentionarea pe post ca nicio persoana nu apeleaza numerele de telefon indicate.
(12) La inceputul emisiunii de jocuri si concursuri, precum si pe parcursul desfasurarii acesteia publicul va fi informat, vizual si auditiv, despre conditiile de tarifare si despre faptul ca participa la un joc de noroc in care modalitatea de acces la concurs este aleatorie."
2. Dupa articolul 100 se introduce un nou articol, articolul 1001, cu urmatorul cuprins:
"Art. 1001. - (1) Emisiunile de jocuri si concursuri interactive cu premii in bani sau in contravaloarea in bani a unor bunuri, la care participarea publicului este conditionata de plata unui apel telefonic cu valoare adaugata, pot fi difuzate numai in direct si doar in intervalul orar 22,00-6,00.
(2) Prin exceptie de la prevederile alin. (1), emisiunile de jocuri si concursuri interactive cu premii numai in bunuri pot fi difuzate in afara intervalului orar 22,00-6,00, cu conditia de a respecta regulile de difuzare, semnalizare si avertizare corespunzatoare categoriei de varsta in care se incadreaza respectiva productie audiovizuala; astfel de emisiuni pot fi difuzate numai in direct.
(3) Participarea minorilor la emisiunile de jocuri si concursuri interactive precizate la alin. (1) si (2) este interzisa; interdictia de participare sau de vizionare fara acordul parintilor va fi mentionata explicit pe ecran pe toata durata desfasurarii acestora."
3. La articolul 101 alineatul (1), partea introductiva se modifica si va avea urmatorul cuprins:
"Art. 101. - (1) Comunicarea in cadrul unei emisiuni sau al unui program a numerelor de apel ale serviciilor de telefonie, in scopul invitarii publicului de a participa la un joc sau concurs cu premii, trebuie sa respecte urmatoarele cerinte:".
4. La articolul 101, alineatele (6) si (7) se abroga.
5. Dupa articolul 101 se introduce un nou articol, articolul 1011, cu urmatorul cuprins:
"Art. 1011. - Comunicarea in cadrul unei emisiuni sau al unui program a numerelor de apel ale serviciilor de telefonie in alte scopuri decat cele specificate la art. 101 trebuie sa respecte cerintele stabilite la art. 101 alin. (1) lit. a) si c), alin. (2) si (3)."